Karl-Arnold Jalakas

Karl-Arnold Jalakas (10. veebruar 1901 Tallinn – 3. august 1942 Sverdlovski oblast) oli Eesti poliitik ja advokaat. 

Lõpetas 1919 sõjakooli, 1925–1929 (lõpetas) õppis Tartu Ülikooli õigusteaduskonnas, korp! Sakala liige.

Osales Vabadussõjas, 1930–1936 vandeadvokaat Artur Sirgu abi, 1936–1938 patroonita vandeadvokaadi abi, seejärel vandeadvokaat Tallinnas. Võitluse peatoimetaja, 1934–1935 vangis. 

12. valimisringkonnast valitud I Riigivolikogu liige. Valimiskampaania ajal nimetas ta end vabadussõjalaseks, mis oli keelatud Vabadussõja nimetuse tarvitamise seadusega. Seetõttu karistati teda 4. veebruaril 1938 ühekuulise arestiga. Kohtus kaitses teda vandeadvokaat Viktor Päts. 

NKVD arreteeris ta 14. juunil 1941. Surmaotsus, hukati.

I Riigivolikogu liikmed
Nõmme linnavolikogu liikmed
Eesti Vabadussõjalaste Liidu poliitikud
Vabadussõjalaste Rahvaliikumise poliitikud
Eesti advokaadid
Eesti ajakirjanikud
2. Üksiku Jalaväepataljoni koosseis
4. Üksiku Jalaväepataljoni koosseis
Kaitseliidu Tallinna maleva liikmed
Tartu Ülikooli õigusteaduskonna vilistlased
Korporatsioon Sakala liikmed
Vabadussõja veteranid
Hukatud Eesti poliitikud
Sündinud 1901
Surnud 1942